RESOLUCIÓN do 11 de novembro de 2019, da Secretaría Xeral de Emprego, pola que se dispón a inscrición no rexistro e a publicación, no Diario Oficial de Galicia, da revisión e actualización das táboas salariais para os anos 2011, 2012 e 2013 do VI Convenio colectivo autonómico de aparcadoiros, garaxes, estacionamentos regulados de superficie e retirada e depósito de vehículo da vía pública.
Consellería de Economía, Emprego e Industria — III. Outras disposicións — 04/12/2019

Visto o acordo polo que se aproba a revisión e actualización das táboas salariais para os anos 2011, 2012 e 2013 do VI Convenio colectivo autonómico de aparcadoiros, garaxes, estacionamentos regulados de superficie e retirada e depósito de vehículo da vía pública (código 82000575012001), que se subscribiu entre Asesga e as organizacións sindicais CC.OO., CIG e UGT na reunión que tivo lugar o 29 de outubro de 2019, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, a Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon).
Segundo. Dispoñer a súa publicación no
Diario Oficial de Galicia
.
Santiago de Compostela, 11 de novembro de 2019
En Santiago de Compostela, ás 11.00 horas do día 29 de outubro de 2019, na sede do Consello Galego de Relacións Laborais, reúnense os membros da Comisión Negociadora do VI Convenio colectivo autonómico de Galicia de aparcadoiros, garaxes, estacionamentos regulados de superficie e retirada e depósito de vehículo da vía pública, que a continuación se relacionan, nas representacións que se indican:
Por Asesga:
Ana Herrera Couceiro
Amparo Revuelta de Rojas
Por CC.OO.:
Pedro Beade Roel
Juan Carlos Liñares Beiroa
Juan Manuel Romero García
Por CIG:
Inacio Pavón Barbagelata
Juan José Bueno Gómez
Jesús Vicente Camino Fernández
Por UGT:
Martín Martínez Figueiro
Raquel Rodríguez Parada
Adrián López Villar
Jesús María Teiga Lueiro
O obxecto da reunión, previamente coñecido polas partes, é revisar e actualizar as táboas salariais do V Convenio colectivo autonómico de Galicia de aparcadoiros, garaxes, estacionamentos regulados de superficie, aplicables para os anos 2011, 2012 e 2013.
Acordos:
Primeiro. En aplicación do disposto na disposición derradeira primeira do citado V convenio, para os anos 2011 e 2012, sen necesidade de denuncia previa, as táboas salariais dos anexos I, III e V incrementaranse, con efectos desde o 1 de xaneiro de cada uno dos citados anos, no IPC real xeral do ano anterior máis o 0,25 %.
Isto é, incrementar un 3,25 % as táboas salariais para o ano 2011 e un 2,65 % para o ano 2012.
Xúntanse a esta acta as correspondentes táboas salariais.
Segundo. Así mesmo, en aplicación do disposto no artigo 5 do citado V convenio, tendo sido o IPC real xeral do ano 2013 dun 0,3 %, increméntanse na dita porcentaxe as táboas salariais para o ano 2013.
Xúntase a esta acta a correspondente táboa salarial.
Terceiro. Acórdase facultar o Consello Galego de Relacións Laborais para que en nome desta comisión realice cantas xestións sexan necesarias para que os organismos competentes depositen, rexistren e publiquen esta acta.
Sen máis asuntos que tratar, levántase a sesión ás 10.30 horas.
Anexo I
Ano 2010
Táboa salarial para a actividade de aparcadoiros
da Comunidade Autónoma de Galicia
Anexo III
Ano 2010
Táboa salarial para a actividade de zona azul
da Comunidade Autónoma de Galicia
Anexo V